《同寅寄书以诗代答》
清代·陈维裕

有使自东来，附书三两封。各有平安字，捧至柏台中。

开缄是谁传，乃我平生友。别来未几时，殷勤问安否。

友情既具陈，国事更谆谆。誓欲诛奸宄，何曾顾微身。

读罢置袖中，引领深相忆。小人重名利，君子怀耻惜。

而我二三人，许国亦已深。贤劳敢自任，靖共持此心。

叹息犹未已，使者告归去。走笔题数言，于以道情素。

作者简介：明福州府长乐人，字饶初。天顺四年进士。任御史，屡纠大臣。时曹吉祥、石亨恃复辟功，横行不法，维裕疏劾之。有《友竹集》。